13.3.2023
SK
Úradný vestník Európskej únie
C 94/21
Návrhy odvolateľov Odvolatelia navrhujú, aby Súdny dvor: — zrušil uznesenie Všeobecného súdu (ôsma komora) zo 7. októbra 2022 vo veci OG a i./Komisia, T-101/22, neuverejnené, EU:T:2022:661, — pokiaľ konštatuje, že stav konania dovoľuje vo veci rozhodnúť, vyhovel žalobným dôvodom uplatňovaným v prvostupňovom konaní a zrušil delegované nariadenie Komisie (EÚ) 2021/2288 z 21. decembra 2021, ktorým sa mení príloha k nariadeniu Európskeho parlamentu a Rady (EÚ) 2021/953, pokiaľ ide o obdobie uznávania potvrdení o očkovaní vydaných vo formáte digitálneho COVID preukazu EÚ, v ktorých sa uvádza dokončenie primárnej vakcinačnej série (1), a zrušil aj články 1 a 3 delegovaného nariadenia Komisie (EÚ) 2022/503 z 29. marca 2022, ktorým sa mení nariadenie Európskeho parlamentu a Rady (EÚ) 2021/953, pokiaľ ide o vyňatie maloletých osôb z obdobia uznávania potvrdení o očkovaní vydaných vo formáte digitálneho COVID preukazu EÚ (2), — subsidiárne k predchádzajúcemu návrhu, v prípade, že konštatuje, že stav konania nedovoľuje vo veci rozhodnúť, vrátil vec Všeobecnému súdu na rozhodnutie o žalobných dôvodoch uvedených v žalobách o neplatnosť podaných v prvostupňovom konaní, — uložil Európskej komisii povinnosť nahradiť trovy prvostupňového konania a odvolacieho konania.
Odvolacie dôvody a hlavné tvrdenia Odvolatelia na podporu svojho odvolania uvádzajú, že Všeobecný súd v uznesení T-101/22 zo 7. októbra 2022 nesprávne uplatnil podmienky aktívnej legitimácie podľa článku 263 štvrtého odseku Zmluvy o fungovaní Európskej únie, čo zakladajú na týchto tvrdeniach: 1.
Napadnuté delegované nariadenia sa priamo dotýkajú právneho postavenia odvolateľov, pretože členské štáty neboli tým, kto rozhodol, že platnosť potvrdení o očkovaní zaniká 270 dní po dokončení primárnej vakcinačnej série.
Rozhodla o tom Komisia prostredníctvom delegovaných nariadení, ktoré vedú k tomuto automatickému zániku platnosti. 2.
Delegované nariadenia automaticky a bez nutnosti zásahu ktoréhokoľvek členského štátu ukončujú platnosť osvedčení o očkovaní, pokiaľ sa ich držitelia nedajú zaočkovať posilňujúcou dávkou, čo znamená, že ide o opatrenie nepriamo nariaďujúce očkovanie, ktoré sa dotýka právneho postavenia odvolateľov.
(1) (2)
Ú. v.
EÚ L 458, 2021, s. 459.
Ú. v.
EÚ L 102, 2022, s. 8.
Návrh na začatie prejudiciálneho konania, ktorý podal Okresní soud Praha-západ (Česká republika) 13. decembra 2022 – Nárokuj s.r.o./EC Financial Services, a.s.
(Vec C-755/22 Nárokuj) (2023/C 94/23) Jazyk konania: čeština Vnútroštátny súd, ktorý podal návrh na začatie prejudiciálneho konania Okresní soud Praha-západ
Účastníci konania pred vnútroštátnym súdom Žalobkyňa): Nárokuj s.r.o.
Žalovaná: EC Financial Services, a.s.